Αρνίσια κεφτεδάκια με κύμινο και ντιπ γιαουρτιού
Ο Μανώλης Θλιβερός μας ταξιδεύει στην εγγύς Ανατολή με ένα φαγητό μερακλίδικο!
1 κιλό κιμάς από αρνίσιο μπούτι (θα πρέπει να τον προμηθευτούμε από τον κρεοπώλη μας, καθότι τα περισσότερα σούπερ μάρκετ δεν κόβουν κιμά από αρνί), 100 γρ. φρυγανιά τριμμένη, 1 αυγό, 1 μέτριο κρεμμύδι, τριμμένο στο μούλτι και «στυμμένο» από τα υγρά του, 1/2 κουτ. γλυκού γλυκιά πάπρικα, 1/2 κουτ. γλυκού κύμινο σε σκόνη, 1/3 κουτ. γλυκού τσιμένι * (αν θέλουμε), 2 κουτ. σούπας ξίδι (προτιμότερο μηλόξιδο), 1 κουτ. σούπας ελαιόλαδο, 3 κουτ. σούπας φρέσκος κόλιανδρος, ψιλοκομμένος (σε μεγάλα σούπερ μάρκετ) ή μαϊντανός (με διαφορετικό γευστικό αποτέλεσμα), αλατοπίπερο, αλεύρι και λάδι για το τηγάνισμα, 300 γρ. γιαούρτι, ξύσμα και χυμός από 1/2 λεμόνι, 1 σκελίδα σκόρδο, λιωμένη, 2 κουτ. σούπας ελαιόλαδο, 1 καρότο, τριμμένο, αλατοπίπερο
Για να φτιάξουμε αρνίσια κεφτεδάκια με κύμινο και ντιπ γιαουρτιού, αρχικά βάζουμε σε μια λεκάνη όλα τα υλικά του κιμά και ζυμώνουμε πολύ καλά. Μπορούμε να κάνουμε το ζύμωμα στο μίξερ με το «φτερό» για τις ζύμες.Βάζουμε το «ζυμάρι» στο ψυγείο για 10-15 λεπτά, να σφίξει λίγο και να αναμειχθούν τα αρώματα.Στο μεταξύ, σε ένα μπολ ανακατεύουμε όλα τα υλικά για τη σάλτσα γιουρτιού.Βάζουμε ένα μεγάλο και βαθύ τηγάνι (ή μια κατσαρόλα) με μπόλικο ελαιόλαδο (τουλάχιστον 2 εκ. από τον πυθμένα του σκεύους) να κάψει σε μέτρια προς δυνατή φωτιά.Πλάθουμε μικρά κεφτεδάκια και τα αλευρώνουμε.Τηγανίζουμε, τα κεφτεδάκια, σε δόσεις μέχρι να ροδίσουν από όλες τις μεριές. Δεν στριμώχνουμε πολλά στο τηγάνι, γιατί τότε θα πέσει η θερμοκρασία του λαδιού και θα «βράσουν» μέσα σε αυτό απορροφώντας μεγάλη ποσότητα.Δοκιμάζουμε ένα για να δούμε αν έγιναν και τα μεταφέρουμε με τρυπητή κουτάλα σε χαρτί κουζίνας για να στραγγίξουν από τα περιττά λάδια.Συνεχίζουμε μέχρι να τηγανίσουμε όλους τους κεφτέδες. Προσέχουμε μήπως χρειαστεί να χαμηλώσουμε τη φωτιά, για να μην αρπάξουν οι επόμενες δόσεις χωρίς να γίνουν στο εσωτερικό τους. Επίσης, συμπληρώνουμε λάδι αν χαμηλώσει πολύ η στάθμη του.Συνοδεύουμε, τα αρνίσια κεφτεδάκια με κύμινο και ντιπ γιαουρτιού, με αραβικές ή ελληνικές πίτες, ελαφρώς λαδωμένες και ζεσταμένες στον φούρνο ή στο τηγάνι, και το ντιπ γιαουρτιού.
Αρνίσιος κιμάς,Αυγά,Κρεμμύδι